stanford-oval/wikipedia huggingface dataset:
סיטרואן קסנטיה

| --- | --- |

Citroën Xantia
 מאפיינים כלליים
 יצרן:  סיטרואן
 שנות ייצור:  2002–1993 (צרפת)  2010–2001 (איראן)  1997–1996 (הרפובליקה העממית של סין)
 יחידות שיוצרו:  1,528,800
 הרכבה:  צרפת צרפת  איראן איראן  הרפובליקה העממית של סין הרפובליקה העממית של סין
 מודל קודם:  סיטרואן BX
 מודל אחריו:  Citroën C5 (אנ')
 חברת אם:  Citroën
 מרכב:  מנוע קדמי, הנעה קדמית
 אורך:  4,440 מ"מ (5 דלתות הצ'בק)  4,650 מ"מ (סטיישן)
 רוחב:  1,755 מ"מ
 גובה:  1,380 מ"מ (5 דלתות הצ'בק)  1,420 מ"מ (סטיישן)
 משקל:  1,430-1,250 ק"ג (ריק), כושר מטען מקסימלי 475–612 ק"ג
 בסיס גלגלים:  2,740 מ"מ
 מפרט טכני
 מנוע:  מנועי בנזין 4 צילינדרים, 1,580 סמ"ק 88 כ"ס  4 צילינדרים, 1,762 סמ"ק 90 כ"ס, 101 כ"ס  4 צילינדרים, (16V), 1,762 סמ"ק המפיק 110 כ"ס  4 צילינדרים, 1,998 סמ"ק המפיק 121 כ"ס  4 צילינדרים, (16V), 1,998 סמ"ק המפיק 136 כ"ס, 150 כ"ס, 152 כ"ס  4 צילינדרים, 1,998 סמ"ק המפיק 147 כ"ס (מגדש טורבו)  V6 צילינדרים, 2946 סמ"ק המפיק 190 כ"ס (מגדש טורבו) מנועי דיזל 4 צילינדרים, 1,905 סמ"ק המפיק 68 כ"ס, 69 כ"ס, 75 כ"ס, 91 כ"ס  4 צילינדרים, 1,905 סמ"ק המפיק 90 כ"ס, 92 כ"ס מגדש טורבו דיזל  4 צילינדרים, 1,907 סמ"ק המפיק 90 כ"ס, 109 כ"ס  4 צילינדרים, 2,088 סמ"ק המפיק 109 כ"ס, מגדש טורבו דיזל
 הילוכים:  תמסורת ידנית - 5 מהירויות  תמסורת אוטומטית - 4 מהירויות
 מעצב:  Daniel Abramson
סיטרואן קסנטיה (בצרפתית : Citroën Xantia) היא מכונית משפחתית גדולה מתוצרת יצרנית הרכב הצרפתית סיטרואן אשר יוצרה בין השנים 2002–1993 בצרפת.
בין השנים 2010–2001 יוצרו דגמי "סיטרואן קסנטיה" ב-איראן, ובין השנים 1997–1996 יוצרו בסין.
"סיטרואן קסנטיה"

יוצרו 1,528,800 יחידות.
5 נוסעים (בדגמי 5 דלתות האצ'בק).
מנוע קדמי.
מנועים : מנועי בנזין, מנועי דיזל.
סוג הנעה : הנעה קדמית.
מקדם גרר : 0.30
קיבולת מכל דלק : 65 ליטר.
נפח תא מטען : 480 / 878 ליטר (דגם 5 דלתות הצ'בק), 512 / 1,690 ליטר (דגם סטיישן).
בשנת 1994 זכה דגם "סיטרואן קסנטיה" במקום השני בפרס מכונית השנה באירופה.
תצורות

5 דלתות האצ'בק.
5 דלתות - סטיישן.
דגמים > דור ראשון (1997-1993)

"1.6i" - דגמים בתצורה 5 דלתות הצ'בק : בסיסי, "LX", "SX"
"1.8i" - דגמים בתצורה 5 דלתות הצ'בק : "LX", "SX"
"2.0i" - דגמים בתצורות 5 דלתות הצ'בק, 5 דלתות סטיישן : "LX", "SX", "VSX", "16v VSX", "Turbo Activa", "16v SX" ,"Turbo VSX"
"1.9 D" - דגמים בתצורות 5 דלתות הצ'בק, 5 דלתות סטיישן : "D", "DLX", "DLX"
"1.9 TD" - דגמים בתצורות 5 דלתות הצ'בק, 5 דלתות סטיישן : "TD", "TD LX", "TD SX", "TD VSX"
דגמים > דור שני (יוני 1997 - 2002)

"1.8i 16v" - דגמים בתצורה 5 דלתות הצ'בק : "LX", "SX"
"1.8 8v" - דגמים בתצורה 5 דלתות סטיישן "LX"
"2.0i" - דגמים בתצורה 5 דלתות הצ'בק : "SX", "VSX"
""2.0i" - דגמים בתצורה 5 דלתות סטיישן : "SX"
"2.0 Turbo" - דגמים בתצורה 5 דלתות הצ'בק : "Activa"
"2.0 Turbo Estate" - דגמים בתצורה 5 דלתות סטיישן : "VSX"
"1.9 SD" - דגמים בתצורה 5 דלתות הצ'בק : "LX"
"1.9 TD" - דגמים בתצורות 5 דלתות הצ'בק, 5 דלתות סטיישן : "LX", "SX"
"2.1 TD" - דגמים בתצורה 5 דלתות הצ'בק, 5 דלתות סטיישן : "SX", "VSX"
"3.0i" - דגם בתצורות 5 דלתות הצ'בק : "Exclusive"
"2.0HDi" - דגמים בתצורות 5 דלתות הצ'בק, 5 דלתות סטיישן : "Exclusive", "SX", ""LX
תמונות

"סיטרואן קסנטיה", שנת 1996
"סיטרואן קסנטיה", דגם " 1.8i SX", שנת 1999
"סיטרואן קסנטיה"
"סיטרואן קסנטיה"
"סיטרואן קסנטיה"
"סיטרואן קסנטיה" - מבט לתא הנהג ו-לוח מחוונים
"סיטרואן קסנטיה" - סטיישן
"סיטרואן קסנטיה", שנת 1998 - סטיישן
"סיטרואן קסנטיה" - מונית בגרסת סטיישן
"סיטרואן קסנטיה" - ניידת משטרה בספרד
ראו גם

סיטרואן
הערות שוליים

↑  היסטורית הרכבים של סין: סיטרואן XM, "סיטרואן קסנטיה" carnewschina.com/2012/05/12/china-car-history-the-very-rare-made-in-china-citroen-xm-xantia
↑  "סיטרואן קסנטיה" citroenet.org.uk/passenger-cars/psa/xantia/xantia
↑  "סיטרואן קסנטיה" - תמונות shutterstock.com/search/citroen+xantia
↑  "סיטרואן קסנטיה", דור שני car.info/en-se/citroen/xantia
↑  "סיטרואן קסנטיה" rac.co.uk/drive/car-reviews/citroen/xantia
| --- | --- |
בקרת זהויות :  NKC: ph281362
עורק החזה העליון

| --- | --- |
 שיוך:  subdivision of subclavian artery 
 תיאור ב:  האנטומיה של גריי (מהדורה 20) (587) 
 מזהים
 לטינית (TA98):  Arteria thoracica superior 
 טרמינולוגיה אנטומיקה:  A12.2.09.004 
 TA2 (2019):  4618 
 FMA:  22668 
 מערכת השפה הרפואית המאוחדת:  C0226419 
 
עורק בית השחי וסעיפיו. עורק החזה העליון הוא העורק הראשון המסתעף ממנו.
עוֹרֵק הֶחָזֶה הָעֶלְיוֹן (TA: arteria thoracica superior), הנקרא גם עוֹרֵק הֶחָזֶה הָעִלַּאי (arteria thoracica suprema), הוא עורק קטן בבית השחי המסתעף מעורק בית השחי ומספק דם לשרירים בקדמת בית החזה.
העורק מסתעף על פי רוב מעורק בית השחי, אולם לעיתים הוא מסתעף מעורק החזה ושיא הכתף, הענף השני של עורק בית השחי. מנקודת הסתעפותו העורק מתקדם לפנים ותיכונית לאורך הגבול העליון של שריר החזה הקטן, תוך שהוא עובר בין שריר זה לשריר החזה הגדול בדרכו לדופן החזה. בסופו העורק יוצר השקה עם עורק החזה הפנימי והעורקים הבין-צלעיים.
העורק מספק דם לשריר התת-בריחי, לשרירים במרווחים הבין-צלעיים הראשון והשני, לחלקו העליון של שריר המסור הקדמי ולשרירי החזה שביניהם הוא עובר.
| --- | --- |
בקרת זהויות :  TA98: A12.2.09.004 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
סד"ג ניצן

| --- | --- |
ספינת הדיג ניצן במבדוק 1981
ספינת הדיג ניצן במבדוק 1981
 תיאור כללי
 סוג אונייה:  ספינת דיג
 צי:  חיל הים הישראלי
 דגל הצי:  
 אוניות בסדרה:  "דרור", "למרחב"
 ציוני דרך עיקריים
 תקופת הפעילות:  1956–2010 (כ־54 שנים)
 אחריתה:  טובעה בים התיכון ב-8 באפריל 2012
 מיקום:  מול חופי אכזיב, לעומק 24 מ'  33°01′58″N 35°04′34″E﻿ / ﻿33.0327°N 35.076084°E﻿ / 33.0327; 35.076084
 מידות
 אורך:  24.5 מטר
 נתונים טכניים
 מהירות:  10 קשר
 הנעה:  240 כ"ס
סד"ג ניצן הייתה ספינת דיג (סד"ג), שהגיעה לישראל בשנות ה-50, "גויסה" לחיל הים ושימשה כספינת סיור ותצפית, בנוסף לתפקידה כספינת דיג. ב-2011 שבתה הספינה מפעילות ונרכשה על ידי ההתאחדות הישראלית לצלילה, אשר הטביעה אותה כדי שתשמש כאתר צלילה. "ניצן" נחה על קרקעית הים בעומק 24 מטר, במרחק של כקילומטר מערבית לנהריה.
שירותה הצבאי והאזרחי

כחלק מהסכם השילומים שנחתם עם ממשלת מערב גרמניה, הגיעו לישראל שמונה ספינות דיג שנבנו בגרמניה. חמש מהספינות היו קטנות יחסית, ואילו שלוש האחרות – "דרור", "למרחב" ו"ניצן" – היו גדולות יותר, אורכן כ-26 מטר, בעלות חדרי קירור גדולים ומנועים של 240 כוח סוס.
הספינות נבנו בדיסלדורף על-פי תכנון ישראלי ויועדו לדיג מסחרי במים עמוקים. עם זאת לספינות נועד גם תפקיד נוסף. בשנת 1956, לאחר הגעתן לארץ, "חוילו" הספינות והצטרפו לחיל הים, בו מילאו משימות סיור ותצפיות, לצד פעילותן הרשמית כספינות דיג. על הספינות הותקנו בסיסים לתותחים, חצובות למקלעים ועוד, כל זאת בצורה חשאית ומוסווית, שלא תסגיר את ייעודן הנוסף של הספינות. פלגת הסד"גים (ספינות דיג) הייחודית פעלה בהצלחה עוד שנים רבות בחיל הים ומילאה משימות מסוגים שונים.
במקביל, שלושת הסד"גים הגדולים התקשו למלא את ייעודן המקורי – דיג מסחרי. במהלך ניסיונות דיג באזור הדרום, מול עזה ודרומה משם. מנעו זאת המצרים, ובמקרה אחד נלכדה ספינת הדיג "ניצן" על ידי ספינת משמר מצרית. המצרים אפילו הספיק לקשור את "ניצן" אליהם והחלו בגרירתה, אך הדייגים הספיקו להזעיק עזרה דרך הקשר ומטוסי חיל האוויר הגיעו וחילצו את הספינה מידי המצרים.
בסופו של דבר, הוחלט להעבירן לדוג מול חופי אריתריאה שבמזרח אפריקה. ה"ניצן" ושתי אחיותיה נאלצו לחצות את הים התיכון ולהקיף את אפריקה כולה עד שהגיעו לאריתריאה. הפלגה זו נעשתה בשנת 1960 וארכה כחודש וחצי. בזמן המעבר בים סוף, שם הספינה הוחלף ל"מנליק נגוס" על שם מנליק השני, קיסר אתיופיה.
באוקטובר 1973 פרצה מלחמת יום הכיפורים בין ישראל למצרים וסוריה, ושלוש הספינות "ניצן", "למרחב" ו"גל-עוז" עגנו במפרץ סואץ בהמתנה להתפתחויות. תעלת סואץ הייתה עדיין סגורה לתנועת כלי-שיט, אך לא המעבר במצרי טיראן. בשנת 1974 פרץ באתיופיה מרד נגד הקיסר והדיג עבור הישראלים הגיע לסופו. כאשר פתחו את תעלת סואץ לשיט בינלאומי, ה"ניצן" הפליגה בדגל יווני דרך התעלה לים התיכון והגיעה לחיפה בשלום.
עם שובן לים התיכון הספינות נרכשו על ידי דייגים שונים, והמשיכו לעבוד בדיג בים התיכון.
"ניצן" נותרה ספינת הדיג הפעילה הגדולה ביותר בארץ, עד שסיימה את דרכה בשנת 2010.
הטבעתה של סד"ג ניצן והפיכתה לאתר צלילה

בשנת 2010 פנה יאיר ים ("פוצקר") ממועדון הצלילה בנהריה להתאחדות הישראלית לצלילה, והיא רכשה את הספינה, תמורת 120,000 ש"ח, במטרה להפכה לאתר צלילה. הליך קבלת האישורים השונים היה ממושך ומייגע, אך לבסוף (לאחר 10 שנים מההטבעה שלפניה) הגיע ההיתר המיוחל ומתנדבי ההתאחדות ניקו את הספינה לקראת ההטבעה, על מנת להפוך אותה לאתר צלילה. צוות המועדון, פתח מעברים נוחים בין מדורי הספינה, סגר פתחים מסוכנים, ותכנן יציקה של 14 טון בטון שתייצב את הספינה בסערות הים ותשמור על הטיה של הניצן בזווית בה פתח תא המנוע יהיה במקום וזווית הנוחים לכניסה לספינה.
סד"ג ניצן עמדה כאונייה טרופה, עם חרטום מערבה, ונטייה של 20 מעלות על צדו, על קרקעית בעומק 24 מטר מול חופי אכזיב, במרחק כ-1,000 מטר. אורכה כ-26 מטר, והמבנה שלה הגיע עד לעומק של מטרים ספורים מתחת לפני הים. הניצן טובעה בשנת 2012 בשיתוף של גורמים רבים ובפרט מועדון הצלילה "פוצקר" בנהריה, ובניהול וניצוח של ההתאחדות הישראלית לצלילה.
בחורף 2015, לאחר שעוד קודם לכן זזה ממקומה, ונטתה על צידה (על אף שהייתה מלאה בבטון), התפרקה הניצן. על גבי דפנות הספינה ניתן למצוא מרבדים של ספוגים צבעוניים, אצות, צדפות ומלפפוני ים שחורים. המקום עשיר בדגה.
הערות שוליים

1 2  מאיה יעקבס, ‏לנשום עמוק: אתרי הצלילה השווים בישראל, באתר ‏מאקו‏, 18 באוגוסט 2013
ספינת הדיג ניצן לפני חרטום אוניית המחקר בעת חיפושי הצוללת דקר בקרבת אלכסנדריה, 1981
עורק האגודל הראשי

| --- | --- |
 שיוך:  branch of radial artery 
 תיאור ב:  האנטומיה של גריי (מהדורה 20) (595) 
 מזהים
 לטינית (TA98):  Arteria princeps pollicis 
 טרמינולוגיה אנטומיקה:  A12.2.09.036 
 TA2 (2019):  4650 
 FMA:  22762 
 
עורקי כף היד. עורק האגודל הראשי בשמאל התמונה.
עוֹרֵק הָאֲגוּדָל הָרֹאשִׁי (TA: arteria princeps pollicis) הוא עורק בכף היד המזין את האגודל.
ראשיתו של עורק האגודל הראשי בהסתעפותו מעורק החישור, כאשר זה האחרון פונה תיכונית לעבר החלק העמוק של כף היד. העורק יורד בין השריר הבין-גרמי הגבי הראשון לראש המלוכסן של השריר מתוויך האגודל, לאורך הצד התיכון של עצם המסרק הראשונה, לעבר בסיס הגליל המקורב של האגודל, שם הוא עובר מתחת לגיד השריר כופף האגודל הארוך ומתפצל לשני ענפים.
ענפיו של עורק האגודל הראשי נמצאים בין נקודות האחז התיכונה והצדית של השריר מתוויך האגודל, והם נעים לאורך צדי האגודל, עד שהם יוצרים בהיבט הכפי של הגליל המרוחק קשת, אשר ממנה מסופק דם לעור ולרקמה התת-עורית של האגודל.
| --- | --- |
בקרת זהויות :  TA98: A12.2.09.036 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
סינסינטי (כדורגל)

מועדון הכדורגל סינסינטי (באנגלית: FC Cincinnati, Football Club Cincinnati או בקיצור FCC) הוא מועדון כדורגל מהעיר סינסינטי שבמדינת אוהיו, המשתתף בליגת ה-MLS האמריקנית, במסגרת המחוז המזרחי של הליגה. המועדון נוסד כקבוצת ליגה שנייה בשנת 2015, והחל את דרכו בליגת ה-USL. בשנת 2018 המועדון אושר להצטרף כהרחבה לליגת ה-MLS, והחל משנת 2019 משחקת הקבוצה בליגה האמריקנית הבכירה.
היסטוריה

קבוצות הכדורגל בסינסינטי ידעו עליות ומורדות לאורך השנים, ומספר ניסיונות נעשו על מנת לפתח את הכדורגל בעיר. הקבוצה הראשונה בתקופה המודרנית (לאחר הקמת ה-MLS) שהוקמה לשם כך הייתה סינסינטי קינגס, שנוסדה בשנת 2005. הקבוצה עדיין קיימת, אך משחקת בליגה החובבנית של ארצות הברית. בשנת 2015 הוקמה קבוצת USL בשם סינסינטי, אשר מועדון הכדורגל סינסינטי הוא היורש הישיר שלה. הקבוצה, שנוהלה על ידי קבוצת משקיעים הראשותו של נשיא סינסינטי בנגלס, שמה לה למטרה להפוך לחלק מהפרנצ'ייז של ה-MLS. צבעי הקבוצה, כתום וכחול, קשורים גם הם לצבעי המדים של קבוצת ה-NFL.
היסטוריה > ההצטרפות ל-MLS

המשא ומתן עם מנהלת ה-MLS על הצטרפותה של סינסינטי לליגה החל עוד ב-2016, עם תחילת הפעילות של סינסינטי בליגת ה-USL. הקומישינר של הליגה, דון גרבר, ביקשר במתקני הקבוצה במהלך אותה שנה, והקבוצה הגישה בקשה רשמית להצטרפות לליגה שנה לאחר מכן. לאור הבעיות כבר היו ידועות עם מי שתהייה יריבה למדינה, קולומבוס קרו, סינסינטי גם הציגה תוכניות לבנייה של אצטדיון לכדורגל בלבד (באנגלית: Soccer Specific Stadium), סמוך לדאונטאון של העיר. ב-29 במאי 2018, הכריזה מנהלת ה-MLS כי הצטרפותה של סינסינטי לליגה אושרה, והקבוצה החלה לשחק בליגה המקצוענית הבכירה בשנת 2019.
היסטוריה > הישגים ספורטיביים

מכיוון שהקבוצה החלה את פעילותה הספורטיבית רק בשנת 2016, ואת משחקיה בליגה הבכירה רק ב-2019, היא טרם הצליחה לזכות בתואר כלשהו או לשחק במשחק גמר של טורניר מקומי או בינלאומי (באחת המסגרות של CONCACAF). עם זאת, בעונתה השנייה של סינסינטי בליגת המשנה, היא הצליחה להעפיל עד לחצי הגמר של גביע ארצות הברית הפתוח, כשבדרך לשלב הלפני-אחרון של הטורניר היא הצליחה להדיח, בין היתר, את יריבתה למדינה, קולומבוס קרו (במסגרת הסיבוב הרביעי), ואת שיקגו פייר (בשמינית הגמר), שתיהן קבוצות MLS ותיקות. הקבוצה הפסידה לבסוף בחצי הגמר לניו יורק רד בולס, שאף היא קבוצת MLS ותיקה, אך גם זה קרה רק לאחר משחק רב תהפוכות שנמשך לתוך הארכה.
היריבות עם הקרו

על אף הזמן הקצר יחסית שעבר מאז נוסד מועדון הכדורגל של סינסינטי, היריבות בין שני המועדונים התפתחה מהר מאד, בעיקר עקב נסיבות שמחוץ למגרש הכדורגל. בין הסיבות ליריבות בין המועדונים היא היריבות העירונית בין קולומבוס, בירת אוהיו, לבין, העיר הוותיקה ביותר במדינת אוהיו, המהווה מרכז מסחרי ותחבורתי חשוב באזור ה-TriState (נקודת מפגש הגבולות בין אוהיו, אינדיאנה וקנטקי).
בעונת המשחקים של 2017, נפגשו הקבוצות לראשונה (במסגרת גביע ארצות הברית הפתוח), וסינסינטי, על אף שעדיין שיחקה בליגת המשנה באותו זמן, ניצחה את קולומבוס 1-0 ועלתה לשמינית הגמר (הודחה רק בחצי הגמר). עם זאת, נכון לתום עונת המשחקים 2021, סינסינטי טרם הצליחה לנצח משחק ליגה במגרשה הביתי של קולומבוס.
בנוסף ליריבות הישירה בין המועדונים, בשנת 2021 הוחלט כי משחק מוקדמות מונדיאל 2022 בין ארצות הברית למקסיקו, ה"קלאסיקו" של CONCACAF, יועתק מאצטדיונה החדש של קולומבוס קרו לאצטדיון החדש של סינסינטי, מה שרק העכיר עוד יותר את האווירה המתוחה במילא (על אף שמדובר במשחק נבחרת, ולא במשחק ליגה).
השלט לצד הדרך על ה-, ממנו נגזר הכינוי של הדרבי.
היריבות עם הקרו > הסלוגן Hell is Real

הכינוי המקובל באוהיו ליריבות בין המועדונים הוא Hell is Real. מקור השם הוא בשלט מיסיונרי שנמצא על כביש I-71 דרום (מקולומבוס לסינסינטי), והסלוגן אומץ על ידי אוהדי שתי הקבוצות כסמל ליריבות המרה ביניהן. עם זאת, ועל אף השימוש בביטויים המרמזים על איבה בין הצדדים, במהלך חצי עשור של יריבות, לא נרשמו תקריות אלימות בין קבוצות האוהדים במשחקים בין הקבוצות, ואין הפרדה בין מחנות האוהדים בימי דרבי (בתוך האצטדיונים או מחוצה להם).
הערות שוליים

↑  Cincinnati Bengals exec Jeff Berding trying to bring a new pro soccer franchise to town
↑  MLS Commissioner Don Garber impressed by Cincinnati after midweek tour
↑  FC Cincinnati will play its inaugural MLS season in 2019
↑  WHY THE USMNT-MEXICO WORLD CUP QUALIFIER IS MOVING FROM COLUMBUS TO CINCINNATI
↑  מילולית: "הגיהנום הוא [מקום] אמיתי".
↑  How the ‘Hell is Real’ soccer rivalry came to be
↑  נכון לסוף עונת 2021.
| MLS |
| --- | --- | --- |
| המחוז המזרחי | אורלנדו סיטי • אטלנטה יונייטד • אינטר מיאמי • די. סי. יונייטד • טורונטו • מונטריאול • ניו אינגלנד רבולושן • ניו יורק סיטי • ניו יורק רד בולס • סינסינטי • פילדלפיה יוניון • קולומבוס קרו • שארלוט • שיקגו פייר |  |
| המחוז המערבי | אוסטין • דאלאס • ונקובר וייטקאפס • יוסטון דינמו • מועדון הכדורגל לוס אנג'לס • לוס אנג'לס גלאקסי • מינסוטה יונייטד • נאשוויל • סיאטל סאונדרס • סנט לואיס סיטי • סן חוזה ארת'קווייקס • ספורטינג קנזס סיטי • פורטלנד טימברס • קולורדו ראפידס • ריאל סולט לייק |  |
| קבוצות עתידיות | סן דייגו |  |
| קבוצות עבר | צ'יבאס ארצות הברית • טמפה ביי מיוטיני • מיאמי פיוז'ן |  |
| שונות | גביע ה-MLS • מגן האוהדים • משחק האולסטאר • USSF • גביע ארצות הברית הפתוח • הסופרדראפט |  |
| --- | --- |
בקרת זהויות :  LCCN: no2021112691  VIAF: 340163332448002642387   WorldCat (עם VIAF): 340163332448002642387
נראות מקסימלית

שיטת הנראות המקסימלית (או הנראות המרבית) היא שיטה נפוצה בסטטיסטיקה להתאמת מודל סטטיסטי לנתונים, כלומר היא משמשת במסגרת אמידה פרמטרית למציאת אומד לפרמטר המאפיין את המודל. למשל, במקרה שבו נתון שמשתנה מקרי הוא בעל התפלגות נורמלית אלא שהתוחלת שלו אינה ידועה, גישה זו מספקת דרך למציאת אומדן לתוחלת.
באופן אינטואיטיבי הגישה אומרת שכדי לנבא היטב את הפרמטר האמיתי על-סמך מדגם מקרי מסוים, יש לבדוק איזה פרמטר מתוך כל האפשרויות הוא זה ש"יסביר" בצורה הטובה ביותר את המדגם. כלומר אומד הנראות המרבית הוא הפרמטר שאילו היינו מציבים בפונקציית ההתפלגות מראש, הוא היה נותן את ההסתברות הגבוהה ביותר לקבל את המדגם שאכן התקבל, ובכך ממקסם את פונקציית הנראות. ההנחה כי הדוגמאות במדגם הן בלתי-תלויות ושוות-התפלגות מפשטת מאוד את הניתוח המתמטי ואת האופטימיזציה של פונקציית הנראות.
מקובל לסמן את הנראות המקסימלית באותיות MLE, ראשי תיבות של Maximum Likelihood Estimation.
פונקציית הנראות

נניח כי  X_{1},\ldots ,X_{n} מדגם בלתי תלוי המפולג עם פונקציית הצפיפות  f_{x}(x,\theta ) (כל הדוגמאות שוות התפלגות), וכי הדוגמאות בלתי-תלויות, כלומר הן מייצגות משתנים מקריים בלתי-תלויים ושווי-התפלגות. פונקציית הנראות (likelihood; מסומנת לעיתים כ- {\mathcal {L}}) של המדגם היא הצפיפות המשותפת:
 {\mathcal {L}}(\theta \,;\,x_{1},\ldots ,x_{n})=f(x_{1},x_{2},\ldots ,x_{n}\mid \theta )=\prod _{i=1}^{n}f(x_{i}|\theta )=f(x_{1}|\theta )\cdots f(x_{n}|\theta )
כאשר  \theta  הוא פרמטר (או פרמטרים) של המודל או של פונקציית הצפיפות.
לעיתים נעשה שימוש בנראות הממוצעת  {\hat {\ell }}={\frac {1}{n}}\ln {\mathcal {L}} המציינת את תוחלת הנראות לדוגמה יחידה.
פונקציית הנראות > אומד הנראות המרבית

נרצה למצוא את הערך שממקסם את פונקציית הנראות ( \{{\hat {\theta }}_{\mathrm {MLE} }\}\subseteq \{{\underset {\theta \in \Theta }{\operatorname {arg\,max} }}\ {\hat {\ell }}(\theta \,;\,x_{1},\ldots ,x_{n})\}), הנקרא אומד הנראות המרבית. נהוג להשתמש בלוגריתם שאיתו בדרך כלל נוח יותר לעבוד (הודות לגזירה פשוטה יותר וליציבות נומרית), ומאחר שהלוגריתם הוא פונקציה מונוטונית עולה, הערך שימקסם את לוג הנראות (log-likelihood) ימקסם גם את הנראות. למציאת הערך המרבי נשתמש ב- \ln , נגזור ונשווה לאפס:
{\frac {\partial \ln(\prod _{i=1}^{n}f_{x_{i}}(x,\theta ))}{\partial \theta }}={\frac {\partial \sum _{i=1}^{n}\ln(f_{x_{i}}(x,\theta ))}{\partial \theta }}=0
מתוך המשוואה המתקבלת מחלצים את ערך הנעלם  \theta , והוא זה שממקסם את פונקציית הנראות. ערך זה הוא אומד הנראות המרבית לפרמטר הנאמד  \theta .
דוגמאות > התפלגות נורמלית

בהנחה שגובהן של ג'ירפות מתפלג נורמלית, ניתן לאמוד את ערך התוחלת והשונות באמצעות נראות מקסימלית על מדגם הג'ירפות שבגן החיות, שכן אין באפשרותנו למדוד את גובהן של כל הג'ירפות בעולם. אם נניח כי הג'ירפות בגן החיות מהוות מדגם מקרי של n ג'ירפות מאוכלוסיית הג'ירפות בעולם,  x_{1},x_{2},\ldots ,x_{n}, נוכל לאמוד את הפרמטרים  \mu  ו- {\sigma }^{2} (התוחלת והשונות) של ההתפלגות באמצעות אומדי נראות מקסימליים כלהלן.
עבור התוחלת:
ועבור השונות:
כאשר  {\overline {x}} הוא ממוצע המדגם.
דוגמאות > התפלגות אחידה

במקרה שבו קלפים ממוספרים 1 עד n מוכנסים לתיבה ואחד נבחר בהתפלגות אחידה; ובהתאם גודל הדגימה הוא 1. אם n אינו ידוע, אומד הנראות המקסימלית שלו  {\hat {n}} הוא המספר m הכתוב על הקלף שנבחר (ההסתברות ש-n הוא קטן מ־m היא אפס, עבור  n\geq m ההסתברות היא  {\frac {1}{n}}, והיא הגבוהה ביותר כאשר  n=m). התוחלת של הוצאת הקלף m, ובהתאם התוחלת של  {\hat {n}} היא  {\frac {n+1}{2}}. מסיבה זו עבור דגימה בגודל 1, אומד הנראות המרבית ל-n יעריך (בתוחלת) את n פחות ממה שהוא ב {\frac {n-1}{2}}.
תכונות אומד נראות מקסימלית

עקיבות: תחת תנאי רגולריות מסוימים, כאשר גודל המדגם שואף לאינסוף, האומד מתכנס בהסתברות לערכו האמיתי של הפרמטר. זוהי תכונה חשובה שמאפשרת לנו למעשה לאמוד את הפרמטר בכל רמת דיוק שנרצה.
אינווריאנטיות פונקציונלית: אם  {\hat {\theta }} הוא אומד נראות מקסימלית של פרמטר  \theta , ו- g(x) היא פונקציה כלשהי אז  g({\hat {\theta }}) הוא אומד נראות מקסימלית לפרמטר  g({\theta }).
יישומים

אומד נראות מקסימלית משמש למגוון רחב של מודלים סטטיסטיים, כולל:
מודלים ליניאריים וגם מודלים ליניאריים מוכללים
מידול משוואות מבני
מצבים רבים בהקשר של בדיקת השערות ורווחי סמך
מודלי מבחר בדיד
שימושים אלה עולים במגוון רחב של תחומים, כגון:
מערכות תקשורת
מבחנים פסיכומטריים
אקונומטריקה
זמני השהייה בגילוי וקבלת אותות אקוסטיים או אלקטרו-מגנטיים.
מידול נתונים בפיזיקה גרעינית ופיזיקת חלקיקים.
דימות תהודה מגנטית
פילוגנטיקה חישובית
מידול מוצא/יעד ובחירת מסלול במערכות תחבורה
סיווג גאוגרפי של תמונות לוויין.
ראו גם

אלגוריתם מיקסום התוחלת
הערות שוליים

↑  אם g אינה פונקציה חד-חד-ערכית, אז פונקציית הנראות שלה  {\bar {L}}(\alpha ) מוגדרת כמקסימום על פני כל ערכי  \theta  עבורם  {g}(\theta )=\alpha , כלומר:  {\bar {L}}(\alpha )=\sup _{\theta :\alpha =g(\theta )}L(\theta )\,, והמשמעות של אומד נראות מרבית במקרה זה היא בהתאם.
ניק בארמבי

ניקולאס ג'ון "ניק" בארמבי (באנגלית: Nicholas Jon "Nick" Barmby; נולד ב-11 בפברואר 1974 בהאל) הוא כדורגלן עבר אנגלי ששיחק בעמדת הקשר, וכיום מאמן כדורגל.
כשחקן, שותף בארמבי בשני טורנירי אליפות אירופה עם נבחרת אנגליה, במקביל לקריירה במגוון קבוצות בליגות הבכירות באנגליה.
בארמבי הוא אחד מתשעה שחקנים בלבד שכבש שער במדי שש קבוצות שונות בפרמייר ליג.
קריירת משחק > נבחרת אנגליה

בארמבי החל את דרכו הבינלאומית במדי נבחרת אנגליה ב-29 במרץ 1995, תחת המאמן טרי ונבלס, מאמנו הראשון בטוטנהאם הוטספר. הוא עלה כמחליף בדקה ה-64 של משחק ידידות בין אנגליה לאורוגוואי (0-0).
ב-23 במאי 1996, במשחק הכנה לקראת טורניר יורו 1996 הביתי של אנגליה, כבש בארמבי את שני שעריו הראשונים במדי הנבחרת, בניצחון 0–3 על סין. בזכות יכולתו במשחקי ההכנה, זכה בארמבי במקום בסגל של ונבלס לקראת הטורניר. בשלב הבתים, עלה בארמבי כמחליף במשחקה הראשון של אנגליה מול שווייץ שהסתיים בשוויון 1-1, ובמשחק השלישי בו ניצחה 1–4 את הולנד. הופעתו השלישית בטורניר הייתה גם היא כמחליף, כשעלה 11 דקות לסיום ההארכה בניצחון אנגליה על ספרד בדו-קרב פנדלים. בארמבי לא שותף בהדחה של אנגליה על ידי גרמניה בפנדלים בחצי הגמר.
לאחר הטורניר הוחלף ונבלס בגלן הודל, ובארמבי היה כובש השער הראשון בתקופתו של המאמן החדש, בניצחון 0–3 על מולדובה במסגרת מוקדמות מונדיאל 1998, ב-1 בספטמבר 1996. למרות זאת, בארמבי לא נכלל יותר בתוכניות המקצועיות של המאמן החדש, והוא לא שיחק יותר במדי אנגליה בתקופת כהונתו של הודל.
במאי 2000 חזר בארמבי לנבחרת, כשנכלל בסגל הראשוני של קווין קיגן לקראת טורניר יורו 2000. הוא שותף בשלושה משחקי הכנה, מול ברזיל, אוקראינה ומלטה, ולאחריהם נכלל בסגל הסופי של אנגליה לטורניר. לאחר שלא שותף בהפסד לפורטוגל, עלה בארמבי כמחליף בניצחון 0–1 על גרמניה ובהפסד 2–3 לרומניה שסיים את דרכה של אנגליה כבר לאחר שלב הבתים.
כחצי שנה לאחר הטורניר התמנה סוון-יוראן אריקסון לתפקיד המאמן, ובארמבי הפך לכובש הראשון תחת המאמן החדש, בניצחון 0–3 על ספרד במשחק ידידות. הוא שותף בסך הכל בארבעה משחקים במסגרת מוקדמות מונדיאל 2002, כולל הניצחון הגדול 1–5 על גרמניה, והמשחק האחרון בשלב הבתים בו סיימה אנגליה בשוויון 2-2 עם יוון והבטיחה את מקומה במונדיאל 2002. הייתה זו ההופעה האחרונה של בארמבי במדי אנגליה, שסיים את דרכו בנבחרת לאחר שלא זומן לסגל הסופי לקראת המונדיאל.
בסך הכל רשם בארמבי 23 הופעות במדי אנגליה, בהן כבש ארבעה שערים.
תארים

גביע אופ"א: 2000/2001
הגביע האנגלי: 2000/2001
גביע הפוטבול ליג: 2000/2001
מגן הצדקה: 2001
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1992/1993 | טוטנהאם הוטספר | אנגליהפרמייר ליג | 22 | 6 | - | - | - | - | - | - | 22 | 6 |
| 1993/1994 | טוטנהאם הוטספר | אנגליהפרמייר ליג | 27 | 6 | - | - | - | - | - | - | 27 | 6 |
| 1994/1995 | טוטנהאם הוטספר | אנגליהפרמייר ליג | 38 | 9 | - | - | - | - | - | - | 38 | 9 |
| 1995/1996 | מידלסברו | אנגליהפרמייר ליג | 32 | 7 | 3 | 1 | - | - | 4 | 1 | 39 | 9 |
| 1996/1997 | מידלסברו | אנגליהפרמייר ליג | 10 | 1 | - | - | - | - | - | - | 10 | 1 |
| 1996/1997 | אברטון | אנגליהפרמייר ליג | 25 | 4 | 2 | 1 | - | - | - | - | 27 | 5 |
| 1997/1998 | אברטון | אנגליהפרמייר ליג | 30 | 2 | 1 | 0 | - | - | 1 | 3 | 32 | 5 |
| 1998/1999 | אברטון | אנגליהפרמייר ליג | 24 | 3 | 4 | 1 | - | - | 2 | 0 | 30 | 4 |
| 1999/2000 | אברטון | אנגליהפרמייר ליג | 37 | 9 | 5 | 1 | - | - | 1 | 0 | 43 | 10 |
| 2000/2001 | ליברפול | אנגליהפרמייר ליג | 26 | 2 | 5 | 1 | 9 | 4 | 6 | 1 | 46 | 8 |
| 2001/2002 | ליברפול | אנגליהפרמייר ליג | 6 | 0 | - | - | 4 | 0 | 1 | 0 | 11 | 0 |
| 2002/2003 | לידס יונייטד | אנגליהפרמייר ליג | 19 | 4 | 2 | 0 | 3 | 1 | 1 | 0 | 25 | 5 |
| 2003/2004 | לידס יונייטד | אנגליהפרמייר ליג | 6 | 0 | - | - | - | - | - | - | 6 | 0 |
| 2003/2004 | נוטינגהאם פורסט | אנגליההליגה הראשונה של הפוטבול ליג | 6 | 1 | - | - | - | - | - | - | 6 | 1 |
| 2004/2005 | האל סיטי | אנגליההפוטבול ליג הראשונה | 39 | 9 | 2 | 0 | - | - | - | - | 41 | 9 |
| 2005/2006 | האל סיטי | אנגליהפוטבול ליג צ'מפיונשיפ | 26 | 5 | - | - | - | - | - | - | 26 | 5 |
| 2006/2007 | האל סיטי | אנגליהפוטבול ליג צ'מפיונשיפ | 20 | 4 | - | - | - | - | 2 | 1 | 22 | 5 |
| 2007/2008 | האל סיטי | אנגליהפוטבול ליג צ'מפיונשיפ | 18 | 3 | 1 | 0 | - | - | - | - | 19 | 3 |
| 2008/2009 | האל סיטי | אנגליהפרמייר ליג | 21 | 1 | 3 | 1 | - | - | 1 | 0 | 25 | 2 |
| 2009/2010 | האל סיטי | אנגליהפרמייר ליג | 20 | 0 | - | - | - | - | 2 | 0 | 22 | 0 |
| 2010/2011 | האל סיטי | אנגליהפוטבול ליג צ'מפיונשיפ | 31 | 5 | 1 | 2 | - | - | 1 | 0 | 33 | 7 |
| 2011/2012 | האל סיטי | אנגליהפוטבול ליג צ'מפיונשיפ | 8 | 1 | - | - | - | - | 1 | 0 | 9 | 1 |
| סך הכל קריירה | סך הכל קריירה | סך הכל קריירה | 491 | 82 | 29 | 8 | 16 | 5 | 23 | 6 | 559 | 101 |